Vladimír Sobotka

Vladimír Sobotka (sündinud 2. juulil 1987 Třebíčis) on Tšehhi jäähokimängija, kes mängib keskründajana Tšehhi kõrgliiga klubis Praha Sparta.

Ta alustas klubikarjääri kodumaal Praha Slavias.

2005. aastal valis Boston Bruins ta NHL-i draftis 106. valikuna. Põhja-Ameerikasse suundus ta hooajal 2007–08. Bruinsi meeskonnas mängis ta NHL-is kokku kolmel hooajal.

2010. aasta juunis liitus ta St. Louis Bluesiga, kus mängis kuni 2014. aastal. Seejärel mängis ta kolm hooaega KHL-i klubis Omski Avangard. 2016. aastal osales ta KHL-i tähtede mängul. Hooajal 2017–18 mängis ta Bluesis. 2018. aasta juulis liitus ta Buffalo Sabresiga.

Hooaja 2020–21 alguses mängis ta Šveitsi kõrgliiga klubis Rapperswil-Jona Lakers. Seejärel liitus ta Praha Spartaga.

Sobotka on osalenud Tšehhi jäähokikoondise koosseisus kolmedel maailmameistrivõistlustel ning 2014. aasta taliolümpiamängudel.

 Välislingid 
 Vladimír Sobotka NHL.com lehel
Vladimír Sobotka hockeydb.com lehel

Kategooria:Tšehhi jäähokimängijad
Kategooria:Boston Bruinsi mängijad
Kategooria:St. Louis Bluesi mängijad
Kategooria:Buffalo Sabresi mängijad
Kategooria:Omski Avangardi mängijad
Kategooria:Sündinud 1987